BILANȚUL VACCINĂRII. Peste 60.000 de români s-au vaccinat în ultimele 24 de ore.
Peste 60.000 de persoane au fost vaccinate în ultimele 24 de ore, conform statisticii realizate de Comitetul Naţional de Coordonare a Activităţilor privind Vaccinarea împotriva COVID-19. Dintre acestea, doar 13.710 s-au vaccinat cu prima doză.
62.005 de persoane au fost vaccinate în ultimele 24 de ore. În total 7.716.529 de persoane au fost imunizate de la începutul campaniei cu o doză, iar 7.374.071 dintre acestea au schema completă de vaccinare. De asemenea, 1.500.283 de persoane au făcut şi doza a treia.Comitetul Naţional de Coordonare a Activităţilor privind Vaccinarea împotriva COVID-19 anunţă că, potrivit datelor furnizate de Institutul Naţional de Sănătate Publică, prin aplicaţia Registrul Electronic Naţional al Vaccinărilor, sâmbătă, la ora 17.00, numărul total de doze administrate de vaccin împotriva COVID-19 (începând cu data de 27 decembrie 2020) a ajuns la 14.783.340.Au fost utilizate 11.218.232 de doze Pfizer BioNTech, 902.338 de doze Moderna, 852.031 de doze AstraZeneca şi 1.810.739 de doze Johnson&Johnson.În ultimele 24 de ore au fost 20 de reacţii adverse în urma vaccinării. În ceea ce priveşte numărul total de reacţii adverse înregistrate la nivelul centrelor de vaccinare, începând din 27 decembrie 2020, sunt 19.383 de reacţii comune şi minore.